**Šta znači subvencija i kolika subvencija se odobrava?**

Subvencionisana potrošnja električne energije, ukoliko se odobri, znači da stranke dobijaju umanjenje računa za određeni iznos. Iznos umanjenja obračunava se u dinarima, kao proizvod odobrenih kilovat časova i za 10% uvećane važeće cene više dnevne tarife u zelenoj zoni.

- Za domaćinstva sa jednim članom odobrava se subvencija za potrošnju od 120 kilovat-časova mesečno,

- Za domaćinstva sa dva i tri člana - 160 kilovata,

- Za domaćinstva sa četiri i pet članova - 200 kilovata mesečno

- Za domaćinstva sa šest i više članova - 250 kilovat-časova.

**Koliko дуго važi subvencija?**

Za korisnike socijalne pomoći, dečjeg dodatka i uvećanog dodatka za pomoć i negu drugog lica, subvencija važi, koliko i odobreno pravo. Ukoliko je odobreno pravo vremenski neograničeno, subvencija važi do kraja kalendarske godine i obnavlja se tokom decembra tekuće godine, kada se podnosi nov zahtev za status energetski ugroženog kupca, za sledeću godinu.

**Šta treba znati?**

Ukoliko je vaša potrošnja veća od subvencionisane tu razliku ćete dobiti na računu koji mora da bude plaćen.

Redovno se plaća i naknada za obnovljive izvore energije, ove naknade korisnici subvencija nisu oslobođeni. Naknada se plaća za svaki potrošeni kilovat i nalaziće se na vašem računu. Dakle, i ako je vaša potrošnja u granicama subvencije dobićete račun koji treba da platite.

**Koji je maksimum potrošnje?**

Limit u potrošnji električne energije je važan uslov, pa u Elektrodistribuciji svakog meseca kroz program provere vašu potrošnju. Granica potrošnje pri kojoj gubite pravo na subvenciju je sledeća:

- Za jednočlano domaćinstvo 780 kwh;

- Za porodice sa dva ili tri člana na 1040kwh limita;

- Za porodice sa četiri ili pet članova limit 1300kwh;

- Za porodice sa šest i više članova limit 1500 kwh;

Sa tolikom potrošnjom prestaje da važi subvencija. Potrošnju će videti službenici EDB pri pripremi vašeg računa i u slučaju velike potrošnje automatski će obračunati i poslati račun na punu cenu (bez subvencije) za taj mesec. Ukoliko narednog meseca potrošnja bude u predviđenom okviru automatski ćete dobiti subvenciju za taj mesec.